gu en it en en en en en en en en en en en it hu la en en gu en gu gu gu gu gu gu gu gu gu en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
રાવણ : અધમ કે મહાત્મા ? - Jainopediya
રામાયણનાં પાત્રો રામ, રાવણ અને હનુમાન વગેરેમાં સૌ પ્રથમ જન્મ રાવણનો થયો હતો. રાવણ અસલમાં અધમ ન હતા, તે તો એક મહાત્મા હતાં. તેમનામાં એવાં કેટલાક નેત્રદીપક ગુણો વિકસ્યા હતા જેને જાણ્યા પછી રાવણને અધમ કહેવાની ભૂલ કોઈ ન કરે. અજૈન રામાયણકારોએ તેમને ‘અધમ’ કહેવાની મોટી ભૂલ કરી છે.
રાવણ પાપથી ધ્રુજતો હતો. પરસ્ત્રીગમનનું બળાત્કારનું પાપ તે કરી ન બેસે તે માટે તેણે પાણી પહેલાં પાળ બાંધવારૂપે પ્રતિજ્ઞા લઈ લીધી હતી. આ બધું રાવણના મહાત્માપણાને સાબિત કરી આપે છે. સીતાના લંકામાં રહેવાના દિવસો દરમિયાન સીતાના ચરણે શીર મૂકીને મનાવતો રાવણ, રોજ રાતે ગૃહમંદિરમાં પરમાત્મા મુનિસુવ્રત સ્વામીજીના ચરણે માથું મૂકીને ઝૂરતો હતો, “હે પ્રભુ ! મને બચાવો; આ પાપથી કદાચ હું કાલે જ બળાત્કાર કરી બેસું – મારી પ્રતિજ્ઞા ભાગી નાખું તો નવાઈ નહીં.”
રાવણને ‘અધમ’ શી રીતે કહેવાય ?
તમામ જૈન – અજૈન રામાયણકારો જયારે એકમતે કહેતા હોય કે, “રાવણ સીતાને ઉપાડી લાવ્યો પરંતુ અશોકવાટિકા માં તેણીને લાવીને તેની ઉપર તેણે ક્યારે બળાત્કાર કર્યો નથી, અરે ! સીતાના દેહને આંગળીનું ટેરવું પણ અડાડ્યું નથી.” ઓહ ! તો પછી અજૈન રામાયણકારોએ રાવણને અધમ શી રીતે ચીતરી નાખ્યો ? પરસ્ત્રીનું અપહરણ કરવા માત્રથી રાવણને અધમ કહી શકાય નહીં, વળી તેમ કરવામાં ય તે અત્યંત દુઃખી હતો; પોતાની જાતને ધિક્કારતો હતો.
રાવણ રાક્ષસ નામના વંશમાં અને હનુમાન વાનર નામના દ્વીપમાં જન્મ્યા હતાં, એટલે તેઓ રાક્ષસ અને વાનર કહેવાતા હતાં. બાકી કોઈ ન હતો રાક્ષસ કે વાનર, બંને આપણા જેવો જ દેહ ધરાવતા ‘માણસ’ હતાં. ન હતા રાવણને દસ માથા કે ન હતી હનુમાનને પૂંછડી.
રાવણનું દશાનન (દસમુખ) નામ પડ્યું હતું તે તેની બાળવયના એક પ્રસંગથી બન્યું હતું. તેણે અતિ બાળવયમાં ખૂબ વજનદારી નવસેરો હાર જાતે ગળામાં નાખી પહેર્યો હતો. હારની દરેક સેરના મુખ્ય રત્નમા બાળ રાવણનું મોં દેખાતું હતું. એવાં નવ મુખ અને રાવણનું કુદરતી એક મુખ એમ કુલ દસ મુખ જોઇને તેની માતા કૈકસી અને પિતા રત્નશ્રવાએ તેનું નામ દશાનન પાડ્યું હતું.
રાવણે પોતાના લંકામાં પોતાના રાજમહેલમાં અપૂર્વ કક્ષાનું તે વખતના શાસનપતિ પરમાત્મા મુનિસુવ્રત સ્વામીજીના અતિ મૂલ્યવાન નીલમરત્નના જિનબિંબવાળું ગૃહમંદિર બનાવ્યું હતું. આ જિનબિંબ અને ગૃહમંદિર એટલાં બધાં ઉત્કૃષ્ટ હતાં કે તેની પ્રસિદ્ધિ સમગ્ર વિશ્વમાં થઈ હતી. અયોધ્યામાં પણ રામ વગેરે સહુ આ હકીકતથી વાકેફ હતાં. આથી જ જયારે રાવણનો વધ કરીને રામે વિભીષણની સાથે લંકામાં પ્રવેશ કર્યો ત્યારે તે સ્વાગતયાત્રામાં જ રામે વિભીષણને કહ્યું હતું કે સૌ પ્રથમ મારે તારા જ્યેષ્ઠ બંધુના ગૃહમંદિરે જવું છે. પરમાત્મા મુનિસુવ્રત સ્વામીજીના દર્શન કરીને કૃતાર્થ બનવું છે. રાવણ આ ગૃહમંદિરમાં ત્રિકાળ પૂજા કરતો હતો, સીતાને પોતાને ત્યાં નજરકેદ કર્યા બાદ રોજ દિવસે તેના દેહસુખને પામવા માટે ઝૂરતો પણ રોજ રાતે ગૃહમંદિરે આરતી કરીને એકાંત મેળવીને પ્રભુના ચરણે પડી જઇને એથી ય વધુ આક્રંદ સાથે ઝૂરતો. તે પરમાત્માને કહેતો, “હે દેવાધિદેવ ! ઓ પતિતપાવન ! મને બચાવો… મારી કામવાસના ખૂબ જ પ્રજ્વલિત બની છે. પરસ્ત્રી ઉપર તેની ઈચ્છા ન હોત ત્યારે બળાત્કાર નહીં કરવાની મારી પ્રતિજ્ઞા છે, પણ હવે મારાથી સહન થાય તેમ નથી. કદાચ, કાલે હું સીતા ઉપર બળાત્કાર કરી બેસીશ. મારી પ્રતિજ્ઞાને ભાંગી નાખીશ. ઓ પ્રભુ ! જો આવું અઘટિત કૃત્ય મારાથી થશે તો મારી ઈકોતેર પેઢી કલંકના સાગરમાં ડૂબી જશે. પ્રભુ ! મને બચાવો… બચાવો… મારી કાળી કામવાસના શાંત કરો. આપનો ઉપકાર હું ભવોભવ નહીં વીસરું.”
અને સાચે જ… આ પ્રાર્થના ફળતી. નિત્ય ચોવીસ કલાકનું બળ રાવણને બરોબર મળતું. એની કામવાસનાને આ પ્રાર્થના હતપ્રહત કરી દેતી. કેવો પ્રભુભક્ત રાવણ ! કેવો એમનો પશ્ચાતાપ ! અજૈન લેખકોએ રામને ભગવાન બનાવ્યાં, ભલે બનાવ્યા, પરંતુ રાવણને શેતાન ચીતરીને તો થાપ જ ખાધી છે. રામ નાયક ભલે રહે; પણ રાવણને મહાભારતના દુર્યોધન જેવો ખલનાયક તો ન જ બનાવી શકાય. રાવણ અતિ શૂરવીર હતો. પ્રભુનો પરમ ભક્ત હતો અને શીલનો અત્યંત પ્રેમી હતો. ખરેખર રાવણ એક મહાત્મા કહેવાય.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
રામની લક્ષ્મણ પર શંકા
રામના શબ્દોમાં ય અહિંસકતા
July 5, 2018August 6, 2018 jainopediya
હનુમાન – જ્યાં રામ નહીં તેનું મારે કામ નહીં
June 27, 2018 jainopediya
July 5, 2018August 6, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.